Vendettas hoort nie in dié briewe | Netwerk24
Vendettas hoort nie in dié briewe
Deur Reinhold Swart, Bellville 03 Maart 2019 00:15
Reinhold Swart, Bellville, skryf:C.S. Thiart van Sasolburg se brief oor die "ongeskikte" Siya Kolisi laat my effe kriewelrig voel.
Daar rus 'n groot stuk verantwoordelikheid op 'n persoon se skouers wanneer hy 'n brief aan 'n koerant rig. Al voel die briefskrywer gegrief of is hy ontstoke, moet die inhoud van sy skrywe nugter en objektief bly. Skryf sonder dat 'n persoon tenagekom word. Speel die onderwerp en nie die man nie en moet nooit 'n koerant misbruik vir 'n persoonlike vendetta nie.
Waarom het Thiart maande gewag voordat hy sy misnoeë in Rapport te kenne gegee het? Was die Stormers se skok-nederlaag op Loftus die ideale geleentheid om dit te doen?
Tweedens kan Kolisi homself nie verdedig nie. Wat was die werklike omstandighede, want Thiart se weergawe dat hy 'n verskoning gefabriseer het (dat hy vir sy vrou wag) klink maar vergesog.